31/03/2022 | Administración LocalMunicipal
Trazo
Anuncio relativo á aprobación definitiva do Regulamento da Agrupación de Protección Civil do Concello de Trazo

O Pleno da Corporación de data 5 de febreiro de 2021 acordou a aprobación do Regulamento da Agrupación de Protección Civil do Concello de Trazo. Transcorrido o prazo de alegacións ou reclamacións, non se presentou ningunha, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobada. A tenor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor unha vez transcorra o prazo previsto no artigo 65.2 da Lei 7/1985. O presente acordo poderá impugnarse ante a xurisdición contencioso-administrativa, no prazo de dous meses contados dende o día seguinte ao da publicación deste anuncio. En virtude das competencias atribuídas aos Concellos en materia de Protección Civil na Lei 7/1985, de 2 de abril, Reguladora das bases de réxime local, e aos números 3 e 4 do artigo 30 da Constitución Española, o exercicio das mesmas debe levarse a cabo, fundamentalmente, mediante actuacións dos Concellos e dos Alcaldes coa colaboración dun Concelleiro-Delegado de Protección Civil, coordinando os servizos municipais dedicados dunha forma cotiá ó cumprimento de misións que encadren nas de presenza e actuación en situacións de grave risco, catástrofe ou calamidade pública. O desenvolvemento do Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupación de voluntarios e entidades colaboradoras en materia de Protección Civil de Galicia, da Lei 17/2015, de 9 de xullo, do Sistema Nacional de Protección Civil da Norma básica de Protección Civil mediante o Real Decreto 40711992, do 24 de abril naquelo que non contradiga ou se opoña a Lei 1712015, os artigos 80, 81 e 92 da Lei 51/1997 do 22 de xullo, da Administración Local de Galicia, o Plan Territorial de Protección Civil da Comunidade Autónoma de Galicia (PLATERGA), a Lei 5/2007, do 7 de maio, de emerxencias de Galicia, o Decreto 123/2014, do 18 de setembro, polo que se regula a acreditación, a uniformidade e os distintivos do persoal voluntario das agrupacións de voluntarios de protección civil, a imaxe corporativa de estas agrupacións e os equipos de mobilidade necesarios para o desenvolvemento das funcións de protección civil e emerxencias, e a Orde do 24 de febreiro de 2015 que o desenvolve, fan preciso a adecuación do actual Regulamento para súa inscrición no Rexistro de Protección Civil da Comunidade Autónoma de Galicia. Para articular as oportunidades de colaboración dos cidadáns, individualmente considerados, coa protección civil municipal, parece conveniente regulamentar a organización e funcionamento da agrupación de voluntarios de protección civil municipal, que se vinculará aos servizos básicos de intervención en emerxencias dependentes do concello para realizar as tarefas que procedan, sen prexuízo do que se poida establecer nas leis sobre prestación persoal e de servizos con carácter obrigatorio. En virtude do exposto e previo acordo municipal, apróbanse os estatutos da Agrupación de Persoal Voluntario de Protección Civil do Concello de Trazo que se transcriben seguidamente. Artigo.1.- A protección civil municipal ten como fin establecer unha organización en base á estrutura e recursos municipais, contando coa colaboración das entidades privadas e os cidadáns, para garantir a coordinación preventiva e operativa respecto da proteccións das persoas e bens ante os danos producidos polas situacións de emerxencia nos casos de grave risco, catástrofe ou calamidade pública, sen esquecer todo tipo de emerxencias menores, mediante actuacións que permitan evitar as mesmas, reducir os seus efectos, reparar os danos, e, no seu caso, contribuír a corrixir as causas produtoras das mesmas. Artigo.2.- A organización e funcionamento da Agrupación de Persoal Voluntario de Protección Civil, en adiante AVPC, como modalidade de incorporación dos cidadáns á actividade de protección civil, rexerase polo establecido no presente Regulamento, así como polas instrucións e directrices que, a efectos de coordinación e participación no desenvolvemento ou execucións dos plans, programas e actividades da organización municipal e se diten polo órgano da Comunidade Autónoma competente nesta materia e demais administracións públicas de ámbito superior conforme ó establecido na normativa básica de Protección Civil. Artigo 3.- Poderán vincularse á AVPC as persoas físicas que con carácter altruísta se compromefan a colaborar directamente nas actividades dos servizos de protección civil dependentes deste concello. Artigo 4.- As AVPC deberán: - Responder a principios democráticos e participativos na composición dos seus órganos e no seu funcionamento. - Proporcionar ás persoas voluntarias a formación específica e a orientación necesaria para o exercicio das súas actividades. - Garantir ao persoal voluntario as debidas condicións de seguridade e saúde no desenvolvemento da súa actividade, así como o establecido nas correspondentes medidas de prevención de riscos. - Certificar a actividade das persoas voluntarias con constancia dos seus datos persoais identificativos e a duración e natureza da actividade desenvolvida. - Informar ao persoal voluntario dos fins e réxime de funcionamento da AVPC. o Facilitar a participación do/a voluntario/a na celebración, deseño, execución e avaliación dos programas nos que interveñen. Art.5.- A AVPC ten o seu domicilio social en Lugar de viaño pequeño nº 1, Concello de Trazo Provincia de A Coruña territorio no que vai realizar principalmente as súas actividades. Art.6.- A agrupación poderá estruturarase e organizarase funcionalmente en equipos, grupos, seccións, e unidades de acordo ás necesidades existentes no concello ou comarca. Art.7.- Unha das canles para a colaboración voluntaria dos veciños na protección civil municipal levarase a cabo mediante a incorporación dos mesmos á AVPC a que se refire o presente regulamento. Art.8.- Poderán incorporarse á AVPC, como voluntarios operativos os veciños e veciñas maiores de idade, en virtude de solicitude do interesado, na que declarará non estar inhabilitado para a función pública por sentencia firme e o compromiso de coñecer e aceptar o contido deste Regulamento, así como o disposto na normativa vixente sobre protección civil. En ningún caso pode facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. Art.9.- Todas as actuacións que realice a AVPC en materia de protección civil no ámbito local, serán sempre autorizadas e coordinadas, ou, se é o caso, dirixidas pola autoridade local correspondente. Art.10.- A AVPC contratará cun seguro de accidentes, así como de responsabilidade civil por danos a terceiros, que ampare aos seus membros fronte aos riscos a que están sometidos no exercicio das súas funcións. Art.11.- O Servizo Municipal de Protección Civil, caso de existir, será o servizo coordinador das accións da agrupación de voluntarios de protección civil nos plans e programas de protección civil municipais. Art.12.- Todos os compoñentes da agrupación no desenvolvemento das súas funcións vestirán coa uniformidade, e distintivos, establecidos de acordo co disposto na normativa vixente. Art.13.- Poderán incorporarse á AVPC como voluntarios nos operativos todas as persoas maiores de 18 anos que cumpran os requisitos de acceso, sen que en ningún caso poida facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. Art.14.- Poderán formar parte da agrupación, como voluntarios de apoio, aquelas persoas que pola súa idade, menor de dezaoito anos e maior de dezaseis anos, sempre que conste a autorización de quen exerza a patria potestade ou a tutela, e/ou pola aptitude psicofísica, soamente poidan efectuar determinadas labores de axuda e colaboración co voluntario operativo, fundamentalmente de apoio loxístico. Estes voluntarios de apoio quedarán excluídos do nivel operativo. Art.15.- As persoas con formación e experiencia suficiente no exercicio profesional ou vocación relacionada con algunha das entidades deste servizo público e que, por determinadas circunstancias non poidan ser voluntarios operativos, poderán estar unidos á agrupación mediante a figura de colaborador en misións de orientación, asesoramento, asistencia técnica ou axuda económica. A figura de colaborador pódese facer extensiva a aquelas entidades locais que desexen colaborar coa agrupación en calquera dos apartados mencionados anteriormente. Art.16.- A vinculación dos voluntarios co concello non ten carácter de relación laboral, administrativa, funcionarial ou mercantil, senón de colaboración voluntaria para a prestación de servizos de maneira altruísta como medio de realización de accións humanitarias de solidariedade social e boa veciñanza. Art.17.- A condición de membro da AVPC faculta unicamente para realizar as actividades correspondentes á mesma, especialmente en situacións de emerxencia nos casos de grave risco, catástrofe ou calamidade pública e nos operativos organizados e coordinados pola agrupación. O persoal voluntario non poderán rcalizar actividades de carácter persoal amparándose na pertenza á agrupación. Art.18.- As funcións do persoal voluntario, entre outras, son as de promoción da prevención e autoprotección cidadá, así como a colaboración, auxilio e apoio dos servizos públicos de protección civil e, en todo caso, serán as indicadas no Plan de Emerxencia Municipal “PEMU” e demais plans de protección civil do sistema autonómico, aprobados pola Comunidade Autónoma de Galicia. Art.19.- Son dereitos do persoal voluntario de protección civil no exercicio da súa labor de colaboración: - Recibir a información, formación, orientación, apoio, e se é o caso, medios materiais necesarios para o exercicio das funcións que se lle asignen. - Dispoñer dunha acreditación identificativa da súa condición de voluntario/a de protección civil. - Empregar a vestimenta homologada polo organismo competente en materia de protección civil da Xunta de Galicia. - Realizar a súa actividade nas debidas condicións de seguridade en función da natureza e características daquela. - Participar na elección dos membros da xunta directiva e poder ser elixible. - Ser tratados sen discriminación, respectando a súa liberdade, dignidade, intimidade e crenzas. - Non ser asignados á execución de tarefas alleas ós fins e natureza da entidade. - Tomar parte en cantas actividades organice a agrupación en cumprimento dos seus fins e de acordo as súas capacidades. - Disfrutar de todas as vantaxes e beneficios que a agrupación poida obter. - Facer suxestións aos membros da xunta directiva para mellor cumprimento dos fins da agrupación. Art.20.- Son deberes do persoal voluntario no exercicio da súa labor de colaboración: - Gardar, cando proceda, confidencialidade da información recibida e coñecida durante o desenvolvemento da súa actividade como voluntario/a de protección civil, mantendo segredo análogo ó profesional. - Rexeitar calquera tipo de contraprestación económica que puidese recibir dos cidadáns afectados directa ou indirectamente polas actividades desenvolvidas. - Actuar de forma dilixente e solidaria, cumprindo coas indicacións e norrnas ditadas polos seus mandos naturais e as autoridades de protección civil. - Participar nas tarefas formativas previstas pola autoridade competente de protección civil ou pola AVPC, así como nas que con carácter permanente se precisen para manter a calidade das prestacións. - Empregar axeitadamente a vestimenta de protección civil cos seus distintivos. - Coidar e utilizar de xeito adecuado os recursos e medios materiais que poña a súa disposición a AVPC, ou, de selo caso, as autoridades de protección civil. - No suposto de causar baixa na AVPC por calquera circunstancia, entregará a tarxeta de identidade e o uniforme ó/á responsable da AVPC, así como o material asignado á súa custodia. - Cumprir os compromisos acordados coa AVPC, respectando o disposto nos seus estatutos. Art.21.- A formación do persoal voluntario, baseada nos coñecementos e habilidades relacionadas coas características propias deste servizo público, terá como finalidade facilitar a incorporación destas persoas en condicións de garantía e eficacia así como contribuír á selección dos/as aspirantes. Art.22.- A actividade formativa e de perfeccionamento do persoal voluntario, será a regulada pola Academia Galega de Seguridade sen menoscabo da impartida por outras institucións oficiais ou entidades homologadas. Art.23.- A asemblea xeral é o órgano supremo de goberno da agrupación e estará integrada por todos os/as voluntarios/as. Art.24.- As reunións da asemblea xeral serán ordinarias e extraordinarias. A ordinaria celebrarase unha vez ao ano, dentro dos tres meses seguintes ao peche do exercicio. As extraordinarias celebraranse cando as circunstancias o aconsellen, a xuízo do presidente, cando a xunta directiva o acorde ou cando o propoñan por escrito o menos unha décima parte dos/as voluntarios/as. Art.25.- As convocatorias das asembleas xerais realizaranse por escrito, expresando o lugar, día e hora da reunión, así como a orde do día con expresión concreta dos asuntos a tratar. Entre a convocatoria e o día sinalado pata a celebración da asemblea en primeira convocatoria deberá haber polo menos quince días, podendo así mesmo facerse constar, se procedera, a data e hora na que se reunirá a asemblea en segunda convocatoria, sen que entre unha e outra poida haber un prazo inferior a unha hora. Art.26.- As asembleas xerais, tanto ordinarias como extraordinarias quedarán validamente constituídas en primeira convocatoria cando concorran a elas un terzo dos voluntarios con dereito a voto, e en segunda convocatoria calquera que sexa o número de asociados con dereito a voto. Os acordos tomaranse por maioría simple das persoas presentes cando os votos afirmativos superen aos negativos, non sendo computables a estes efectos os votos en branco nin as abstencións. Será necesaria unha maioría cualificada das persoas presentes ou representadas, que resultará cando os votos afirmativos superen a metade destas, para: - Nomeamento da xunta directiva e administradores. - Acordo para constituír unha federación de asociacións ou integrarse nelas. - Disposición ou alleamento de bens integrantes do inmobilizado. - Modificación dos estatutos. - Disolución da agrupación. Art.27.- Son facultades da asemblea xeral ordinaria: - Aprobar, no seu caso, a xestión da xunta directiva. - Examinar e aprobar as contas anuais. - Aprobar ou rexeitar as propostas da xunta directiva en orde ás actividades da agrupación. - Calquera outra que lle encomende por acordo maioritario da asemblea. Art.28.- Corresponde á asemblea xeral extraordinaria: - Nomeamento dos membros da xunta directiva. - Modificación dos estatutos. - Disolución da agrupación. - Expulsión de voluntarios/as, a proposta da xunta directiva. - Constitución de federacións ou integracións nelas. Art.29.- No caso de elección dos membros da Xunta directiva formarase unha Xunta Electoral que será a que regule e presida o procedemento de elección e estará composta por cinco membros voluntarios da AVPC: - O voluntario/a mais antigo que será o Presidente. - O voluntario/a mais recente. - O voluntario/a mais de maior idade. - O voluntario/a mais de menor idade. - Un voluntario elixido polos anteriores que será o secretario. Art.30.- A AVPC será xestionada e representada por unha xunta directiva formada por: un/a presidente/a, un/a secretario/a, tesoureiro/a e catro vocais, no seu caso. Todos os cargos que compoñen a xunta directiva, serán designados e revocados pola asemblea xeral extraordinaria e o seu mandato terá unha duración de catro anos. Art.31.- Os membros da xunta directiva causarán baixa por renuncia voluntaria, comunicada por escrito a esta, por incumprimento das obrigas que tiveran encomendadas e/ou por expiración do mandato. Art.32.- Os membros da xunta directiva que tiveran esgotado o prazo para o que foron elixidos, continuarán ostentando os seus cargos ata o momento no que se produza a aceptación dos que os substitúan. Art.33.- A xunta directiva reunirase cantas veces o determine o presidente, ou a iniciativa ou petición de polo menos un terzo dos seus membros. Quedará constituída cando asista a metade máis un dos seus membros e pata que os seus acordos sexan válidos deberán ser tomados pola maioría dos votos. No caso de empate, o voto de calidade do presidente decidirá a cuestión. Art.34.- As facultades da xunta directiva estenderanse, con carácter xeral, a todos os actos propios das finalidades da agrupación, sempre que non requiran, segundo estes estatutos, autorización expresa da asemblea xeral. Son facultades da xunta directiva: - Dirixir as actividades sociais e levar a xestión económica e administrativa da agrupación, acordando realizar os oportunos contratos e actos. - Executar os acordos da asemblea xeral. - Formular e someter a aprobación da asemblea xeral os balances e as contas anuais. - Resolver sobre a admisión de novos asociados. - Nomear delegados para algunha determinada actividade da agrupación. - Calquera outra facultade que non sexa da exclusiva competencia da asemblea xeral. Art.35. - O/A presidente/a terá as seguintes funcións: - Representar legalmente á agrupación ante toda clase de organismos públicos ou privados. - Convocar, presidir e levantar as sesións que se celebren da asemblea xeral e da xunta directiva, así como dirixir as deliberacións dunha e outra. - Ordenar pagos e autorizar coa súa sinatura os documentos, actas e corespondencia. - Adoptar calquera medida urxente que, a boa marcha da agrupación, aconselle no desenvolvemento das súas actividades e resulte precisa ou conveniente, sen prexuízo de dar conta posteriormente áxunta directiva. Art.36.-O/a secretario/a terá as seguintes funcións: - A dirección dos traballos puramente administrativos da agrupación. - Expedición de certificacións. - Levar os libros da agrupación que sexan legalmente establecidos e o ficheiro de voluntarios. - Custodiar a documentación da entidade, facendo que se cursen as comunicación sobre designación da xunta directiva e demais acordos sociais que deban inscribirse nos rexistros conespondentes. - A presentación de contas anuais e o cumprimento das obrigas documentais nos termos que legalmente correspondan. Art.37.- O/a tesoureiro/a rccadará e custodiará os fondos pertencentes á agrupación e darávcumprimento ás ordes de pago que expida o presidente. Art.38.- Os vocais terán as obrigas propias do seu cargo como membros da xunta directiva, así como as que se xeren das delegacións ou comisións de traballo que a propia xunta lles encomende. Art.39.- As vacantes que se puideran producir durante o mandato de calquera dos membros da xunta directiva serán cubertas provisoriamente entre os citados membros ata a elección definitiva pola asemblea xeneral extraordinaria. Art.40.- As condutas dos compoñentes da AVPC serán obxecto de valoración polos procedementos que se establezan nas correspondentes instrucións de desenvolvemento deste regulamento. Distinguiranse como proceda as condutas meritorias e sancionaranse, de conformidade co establecido neste regulamento, as infraccións ao previsto no mesmo. As recompensas e sancións anotaranse no expediente persoal do interesado. Art.41.- As accións meritorias que impliquen un nivel de dedicación superior ás actividades ordinarias do servizo (ou riscos para a vida e a integridade dos voluntarios), poderán ser recompensadas co recoñecemento público mediante o correspondente escrito da alcaldía ou a formulación pola mesma de proposta para a concesión da medalla ao mérito, as placas e diplomas de protección civil da Comunidade Autónoma de Galicia, ou outras distincións que poidan conceder as distintas administracións públicas ou o concello para premiar actos desta natureza especial. Art.42.- As infraccións ao disposto neste regulamento sancionaranse previa tramitación do correspondente expediente, unha vez escoitada a persoa interesada, que poderá en todo momento facer as alegacións oportunas. As faltas considéranse leves, graves e moi graves. A) Estimaranse como faltas leves e serán sancionadas con apercibimento ou suspensión de ata un mes, atendendo ás circunstancias que concorran, as seguintes: - Descoido na conservación e mantemento do equipo e material que tivera ao seu cargo no cumprimento das misións encomendadas. - A desobediencia aos mandos cando isto supoña mal trato de palabra e obra e non afecte ao servizo que deba cumprirse. - As demais infraccións ou omisións, con carácter leve, ao presente regulamento. B) Consideraranse faltas graves e serán sancionadas coa suspensión dende un a seis meses, atendendo ás circunstancias que concoran, as seguintes: - Negarse ao cumprimento das misións que lle sexan encomendadas sen causa. - A utilización, fóra dos actos propios do servizo do equipo, de material ou distintivos de Protección civil. - O deterioro ou perda, por neglixencia, do equipo, material, bens ou documentos do servizo ao seu cargo e custodia. - As omisións ou infraccións graves ao preceptuado neste regulamento. - A acumulación de tres faltas leves. C) Serán causas de expulsión, como consecuencia da falta moi grave, as seguintes: - Deixar de cumprir, sen causa xustificada, as esixencias do servizo. - Observar mala conduta ou ser sancionado reiteradamente por faltas graves. - Ser condenado por calquera acto delituoso, a excepción das derivadas de accidentes de circulación non producido por inxestión alcohólica ou de calquera substancia psicotrópica. - Utilizar ou exhibir indebidamente o uniforme ou as identificacións do servizo. - A agresión de palabra ou obra a calquera membro da agrupación e a desobediencia que afecte á misión que deba cumprir. - Negarse á cumprir as sancións de suspensión que lle foran impostas. D) Prescrición: - As faltas leves prescribirán ó mes. - As faltas graves ó ano. - As faltas moi graves ós tres anos. E) Procedemento sancionador: Principios xerais. Non se poderán impoñer sancións por faltas graves e moi graves senón en virtude dun expediente disciplinario instruído ó efecto. Para a imposición de sancións por faltas leves non será preceptiva a previa instrución do expediente salvo o trámite de audiencia ó interesado. Art.43.- A relación de colaboración voluntaria coa a agrupación rematará por: - petición da persoa interesada. - falecemento. - declaración de incapacidade. - Solicitude de baixa temporal ou definitiva. - Perda dalgunha das condicións esixidas para poder ser voluntario/a. - Quedar incurso/a en situación de inhabilitación para o exercicio de cargos públicos por sentencia firme. Art.44.- Considerarase baixa temporal na AVPC a suspensión da actividade na mesma como consecuencia de sanción ou ausencia inferior a tres meses que teña motivos xustificados que sexan comunicados oportunamente e por ausencia por traslado de domicilio temporal. Art.45.- Serán causa de baixa definitiva na agrupación as seguintes: - A petición da persoa interesada. - Incomparecencia do voluntario por tempo superior a tres meses, sen causa xustificada, á actividade ordinaria ou especial que lle corresponda. - Incumprimento dos servizos mínimos esixidos. - Como consecuencia da comisión de falta considerada como moi grave de acordo co recollido no artigo 42, do apartado III deste regulamento. Art.46.- Acordada a baixa seralle notificada á persoa interesada, garantíndolle o dereito de audiencia e unha vez sexa feita efectiva o/a voluntario/a procederá á inmediata entrega da documentación de identidade, distintivo, uniformidade, equipo e material que lle fora adxudicado pola agrupación. Art.47.- En todo caso expedirase, a petición da persoa interesada, un certificado no que consten os servizos prestados na AVPC e a causa pola que acordou a baixa. Art.48.- A AVPC disolverase voluntariamente cando así o acorden na asamblea xeral extraordinaria convocada ao efecto por unha minoría de 2/3 dos asociados. Art.49.- No caso de disolución, nomearase unha comisión liquidadora, quen, unha vez extinguidas as débedas e, de existir sobrante líquido, destinará o mesmo a fins sociais sen ánimo de lucro. Art.50.- As dotacións orzamentarias que permitan o. funcionamento da AVPC virán fundamentalmente dos orzamentos municipales así como de convenios subscritos con outras administracións, de subvencións públicas, legados ou herdanza que se recibiran de forma legal e calquera outro recurso lícito. Tamén poderán recibirse axudas mediante convenios establecidos con entidades colaboradores de Protección civil, podendo ter esas entidades colaboradoras a consideración de agrupacións, asociacións, empresas públicas ou privadas. En todo canto non estea previsto neste Regulamento aplicarase o vixente Decreto 56/2000 do 3 de marzo, polo que se regula a planificación, as medidas de coordinación e actuación de voluntarios, agrupación de voluntarios e entidades colaboradoras en materia de protección civil de Galicia, a Lei 5/2007 do 7 de maio, de emerxencias de Galicia, o Decreto l23/20l4, do 18 de setembro, e supletoriamente a Lei 7/2015, de 9 de xullo do Sistema Nacional de Protección civil, os art.80, 81 e 92 da Lei 5/1997 do 22 de xullo da Administración Local de Galicia, a Lei 17/2015, de 9 de xullo, a lei 10/2011 do 28 de novembro, de acción voluntaria, a Lei organica 1/2002 do 22 de marzo reguladora do Dereito de Asociación e demais disposicións complementarias. Pola Alcaldía, ou Concellería delegada de protección civil, ditaranse as instrucións e directrices que sexan necesarias para o desenvolvemento e aplicación deste Regulamento. en todo o relacionado cos plans e programas de protección civil municipal. Estes Estatutos entrarán en vigor despois da súa aprobación definitiva e da preceptiva exposición pública a través da publicación do texto integro no taboleiro de anuncios do Concello de Trazo. Presidente/a da AVPC Secretario/a da AVPC Trazo, a 14 de marzo de 2022 A Alcaldesa Josefina Suárez López